stanford-oval/wikipedia huggingface dataset:
אביגדור סטימצקי
הערות שוליים

↑  ראו: פישר, יונה, אביגדור סטמצקי, מוזיאון תל אביב לאמנות, תל אביב, 1993, עמ' 9.
1 2  ראו: גבריאל טלפיר, "אביגדור סטימצקי - בן חמישים", גזית, כרך ט"ז, ז–ח, 187–188
↑  ראו: מיכאל אוהד, אפיזודה בחייו של אמן, דבר, 21 בפברואר 1958
↑  ראו: גבריאל טלפיר, "אביגדור סטימצקי - בן חמישים", גזית, כרך ט"ז, ז–ח, 187–188
↑  ראו: שלמה שבא, טייארות בשמי נווה-שלום, דבר, 30 ביוני 1972 ע"פ טלפיר שור אף הזמין את הרמן שטרוק לראות את עבודותיו של סטימצקי. ראו:
1 2  ראו: שלמה שבא, טייארות בשמי נווה-שלום, דבר, 30 ביוני 1972
↑  ראו: רות אהרוני, כשבוריס ש"ץ העלים עין מעירום ב"בצלאל", מעריב, 1 באוקטובר 1981
↑  יונה פישר מונה כעשרה ציורים בצבע מים וציור שמן אחר ראו: פישר, יונה, אביגדור סטמצקי, מוזיאון תל אביב לאמנות, תל אביב, 1993, עמ' 39.
↑  ראו: להמן-פרי, מאירה, טובל במים, טובל באור, מוזיאון ישראל, ירושלים, ומשרד הביטחון, תל אביב, 1998, עמ' 20
↑  ראו: פישר, יונה, אביגדור סטמצקי, מוזיאון תל אביב לאמנות, תל אביב, 1993, עמ' 10.
↑  ניתן להניח כי הייתה זו תערוכה קבוצתית של ציירים ארצישראלים כחל מן הביתן של פלשתינה. ראו: הרצאתו של מרק שגאל, דואר היום, 25 במרץ 1931
↑  ראו: סטודיו, מס' 53, ספטמבר 1994, ללא מספרי עמוד
↑  ראו: שלמה שבא, האדם אינו אלא, דבר, 6 במאי 1983
↑  ראו: תערוכת אביגדור סטמצקי, מוזיאון תל אביב, שבט תרצ"ט
↑  ראו: יהושע שור, בעיות הציור, דבר, 21 בפברואר 1939
↑  ראו: ע.ז., תערוכת א. סטימצקי, דבר, 31 בינואר 1939
↑  ראו: גבריאל טלפיר, "אביגדור סטימצקי - בן חמישים", גזית, כרך ט"ז, ז–ח, 187–188
↑  ראו: עמנואל בר-קדמה, "הנפילים", ידיעות אחרונות, 22 בינואר 1993
↑  ראו: אפיזודה בחייו של אמן, דבר, 21 בפברואר 1958
↑  ראו: גילוי דעת של 15 אמנים, דבר, 4 ביולי 1948
↑  ראו: פישר, יונה, אביגדור סטמצקי, מוזיאון תל אביב לאמנות, תל אביב, 1993, עמ' 61
↑  ראו: תל אביב, חרות, 12 במאי 1949
↑  ראו: פרסום נישואין, הצופה, 26 באוגוסט 1954
↑  ראו: אורה זרניצקי, "המשולש האבסטרקטי", דבר, 8 ביולי 1994
↑  ראו: פישר, יונה, אביגדור סטימצקי: ציורים 1972-1939, מוזיאון ישראל, ירושלים, ללא מספרי עמודים
1 2  ראו: גולן, רומי, אביגדור סטמצקי: עבודות מאוחרות, מוזיאון תל אביב לאמנות, תל אביב-יפו, 2008, עמ' 7
↑  רותי רובין, החצר האחורית של ההרואיקה, חדשות, 11 ביולי 1989
| --- | --- |
בקרת זהויות :  ICIA: 275414  NLI: 987007303699505171  GND: 142610127  ISNI: 0000 0000 8350 2022  LCCN: nr94025173  NTA: 305539949  RKD: 320706  SNAC: w6v162zk  SUDOC: 236655264  ULAN: 500121085  VIAF: 2351537   WorldCat (עם VIAF): 2351537 
לוחית זיכרון על ביתו של אביגדור סטימצקי ברחוב מאנה 19 בתל אביב
נאיה ריברה

| --- | --- |

ריברה, 2010
 לידה:  12 בינואר 1987 סנטה קלריטה, קליפורניה, ארצות הברית ארצות הברית 
 נהרגה:  8 ביולי 2020 (בגיל 33) אגם פירו, קליפורניה, ארצות הברית
 שם לידה:  Naya Marie Rivera 
 מקום קבורה:  פורסט לאון ממוריאל פארק 
 מוקד פעילות:  ארצות הברית 
 תקופת הפעילות:  1991–2020 (כ־29 שנים)
 מקום לימודים:  Valencia High School, האקדמיה לקולנוע של ניו יורק 
 סוגה:  פופ, R&B
 סוג קול:  מצו-סופרן 
 שפה מועדפת:  אנגלית, ספרדית 
 חברת תקליטים:  קולומביה רקורדס
 בן זוג:  ראיין דורסי (2014–2018)
 מספר צאצאים:  1 
 פרסים והוקרה:  פרס המוזיקה האמריקאית לפסקול הטוב ביותר (2010)  פרסי NewNowNext (2012)  פרס TV Land (2010)  פרס גילדת שחקני המסך למשחק מצטיין לאנסמבל שחקנים בסדרת קומדיה (2010)  Giffoni Film Festival (2013) 
 nayarivera.com
 פרופיל ב-IMDb
 
נאיה מארי ריברה (באנגלית: Naya Marie Rivera;‏ 12 בינואר 1987 – 8 ביולי 2020) הייתה שחקנית, זמרת ודוגמנית אמריקאית. היא התפרסמה בעיקר בעקבות תפקידה בתור סנטנה לופז (אנ') בסדרת הדרמה המוזיקלית "Glee"‏ (2009–15).
ביוגרפיה

ריברה נולדה בסנטה קלריטה, קליפורניה, ב-12 בינואר 1987. היא גדלה בשכונת המגורים ולנסיה (אנ') בעיר והתגוררה בלוס אנג'לס או בסביבתה במשך רוב חייה. היא הייתה ממוצא אפרו-אמריקאי, גרמני ופורטו-ריקני. כאשר המונח "אפרו-לטיני" הפך לנפוץ בשנות ה-2010, היא זוהתה לעיתים קרובות ככזו. אמה, יולנדה וייט, היא סוכנת נדל"ן ודוגמנית לשעבר, בעוד שאביה, ג'ורג' ריברה, עבד בעבודות IT שונות כולל תפקידים בדיסני וביוניברסל מיוזיק. הוריה נישאו ב-1986, אך התגרשו ב-1996, ואמה נישאה בשנית לצ'ארלס פרביטיר ב-1999; ריברה הייתה קרובה מאוד לאביה החורג, אך לא הכירה באמת את סבה וסבתה. סבתה מצד אמה הייתה קלרה וייט, יועצת להפלות ודמות בולטת בתנועה האפרו-אמריקאית לזכויות האזרח, שהשתתפה בין היתר במצעד לוושינגטון למען תעסוקה וחירות ובמצעדים מסלמה למונטגומרי, ומי שארגנה הפגנות עם האקטיביסט ועורך הדין לויד ברבי (אנ').
ריברה הייתה הבכורה מבין שלושה ילדים: אחיה הצעיר הוא מייקל ריברה (אנ'), לשעבר טייט אנד ב-NFL, (יליד 1990), ואחותה הצעירה היא הדוגמנית ניקאילה ריברה (ילידת 1994). במהלך התקופה שהוריה היו נשואים, הכנסתה של המשפחה הייתה משתנה בצורה דרסטית, לפעמים חיה בשפע ופעמים אחרות במאבק כלכלי; כשהיו בקשיים כלכליים, ריברה אישרה שימוש בחלק מהכסף שהרוויחה בילדותה.
קריירה

בשנת 1991, בגיל 4, הופיעה לראשונה כהילרי וינסטון בסיטקום "The Royal Family" ברשת CBS. תחילה, זכתה הסדרה לרייטינג גבוה וביקורות חיוביות, אך לאחר זמן קצר בוטלה הסדרה עקב כך שהשחקן הראשי רד פוקס לקה בהתקף לב. ריברה הייתה מועמדת לפרס "השחקנית הצעירה" על השתתפותה בסדרה זו.
בגיל שמונה החלה להיות מיוצגת על ידי סוכן שחקנים, ועברה ללוס אנג'לס כדי לדגמן. בין השנים 1992–2002, היא שיחקה בתפקידים קטנים ב"הנסיך המדליק מבל אייר", "אריזה משפחתית", "משמר המפרץ" ,"בחור חכם" ו"אשף התחפושות". בשנת 2004, התארחה ריברה בפרק בסדרה "8 כללים פשוטים". בשנת 2008, התארחה ריברה בפרק בסדרה "CSI: מיאמי".
ב-2009 החלה ריברה לשחק את דמותה של סנטנה לופז, בסדרה המוזיקלית "Glee" עד לירידת הסדרה ב-2015.
במאי 2011 חתמה ריברה על חוזה הקלטות עם חברת התקליטים קולומביה רקורדס ליצירת אלבום סולו ראשון. ב-17 בספטמבר 2013, יצא הסינגל הראשון שלה "Sorry" בהשתתפות הראפר ביג שון.
בשנת 2014 השתתפה בסרט האימה "על דלתו של השטן". ב-2015 הופיעה בסדרה "עוזרות בית נחושות". בספטמבר 2016 הוציא לאור את ספר הזיכרונות "Sorry Not Sorry: Dreams, Mistakes, and Growing Up".
בשנת 2018 החלה ריברה להשתתף בסדרת רשת חדשה, על בסיס סדרת סרטי "סטפ אפ", בשם "סטפ אפ: הסדרה". הסדרה בוטלה על ידי יוטיוב לאחר שתי עונות, אך רשת הטלוויזיה Starz הודיעה כי תפיק את המשך הסדרה. לפני מותה, ריברה אישרה כי היא עתידה להמשיך לככב בעונה השלישית של הסדרה. לאחר מותה לוהקה דמותה של קולט ג'ונס מחדש וריברה הוחלפה בשחקנית כריסטינה מילאן. בתפקיד האחרון שלה לאחר מותה, תדבב ריברה את דמותה של קאטוומן בסרט בעל שני החלקים המבוסס על סדרת הקומיקס באטמן: ליל כל הקדושים הארוך.
חיים אישיים

ריברה הייתה בזוגיות עם השחקן טאג' מאורי בין השנים 2000–2004, לאחר שהכירו בקומדיית המצבים "Smart Guy" בשנות התשעים. בין השנים 2008–2010 הייתה ריברה במערכת יחסים עם השחקן מארק סאלינג שעבד לצידה בתוכנית הטלוויזיה Glee. באפריל 2013 החלה ריברה מערכת יחסים עם הראפר ביג שון. באוקטובר 2013 הודיע הזוג על אירוסיהם, אך באפריל 2014 נפרדו.
זמן קצר לאחר הפרידה מביג שון, החלה ריברה מערכת יחסים עם חבר ילדותה והשחקן ראיין דורסי, הם נישאו ביולי 2014 ובספטמבר 2015 נולד בנם. בנובמבר 2016 הגישה ריברה בקשה לגירושים, אך ביטלה זאת באוקטובר 2017. כחודש לאחר מכן נעצרה ריברה בוירג'יניה המערבית בגלל תלונה על אלימות פיזית שהגיש דורסי. בינואר 2018 ביטל דורסי את התלונה. ביוני 2018 הליך הגירושים של ריברה ודורסי הושלם.
ריברה הקדישה את זמנה לקריאת ספרים ולארגוני צדקה שונים, וביניהם ארגון "Stand Up to Cancer" (למלחמה במחלת הסרטן), הליגה ההומו-לסבית נגד השמצה, פרויקט טרוור ופרויקט הפיל.
חיים אישיים > מותה

ב-8 ביולי 2020 ריברה הוכרזה כנעדרת לאחר שבנה בן הארבע נמצא לבדו בסירה ששכרה ריברה באגם פירו, אגם מלאכותי בקליפורניה. משטרת מחוז ונטורה החלו בחיפושים אחר ריברה בערב היעלמותה. האגם נסגר לציבור וצוללנים לקחו חלק בחיפוש.
גופתה של ריברה נמצאה ב-13 ביולי 2020, בסביבות השעה 09:30 בבוקר. ב-14 ביולי, לאחר נתיחה שלאחר המוות, הוציאה המשטרה המחוזית דו"ח לפיו נקבע כי סיבת המוות היא טביעה וכי לא היו ממצאים של פציעה או צריכת אלכוהול, מה ששלל שמועות אודות התאבדות.
לאחר מותה החליט בן זוגה לשעבר להגיש תביעה מטעם המשפחה בטענה לגרימת מוות ברשלנות של השחקנית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2002 | אשף התחפושות (אנ') | ילדה |  |
| 2009 | Frankenhood | חתיכה |  |
| 2011 | גלי: הסרט (אנ') | סנטנה לופז (אנ') |  |
| 2013 | The Naughty List | ספארקל |  |
| 2014 | At the Devil's Door | ורה |  |
| 2017 | Mad Families | פליפה ג'ונס |  |
| 2021 | באטמן: ליל כל הקדושים הארוך - חלק 1 | סלינה קייל / קאטוומן | דיבוב; שוחרר לאחר מותה |
| 2021 | באטמן: ליל כל הקדושים הארוך - חלק 2 | סלינה קייל / קאטוומן | דיבוב; שוחרר לאחר מותה |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 1991–1992 | The Royal Family | הילרי וינסטון | תפקיד ראשי; 15 פרקים |
| 1992–1993 | אריזה משפחתית | גוונדולין | 3 פרקים |
| 1993 | הנסיך המדליק מבל אייר | סינדי | פרק: "Bundle of Joy" |
| 1993 | The Sinbad Show | אורחת | פרק: "It's My Party, I'll Cry If I Want To" |
| 1995 | Can't Hurry Love | ילדה | פרק: "A Very Kafka Christmas" |
| 1995 | Live Shot | אן | פרק: "Another Day, Another Story" |
| 1996 | משמר המפרץ | ווילה | פרק: "Scorcher" |
| 1997–1999 | Smart Guy | טניה / קלי | 2 פרקים |
| 1999 | The Jersey | ילדה #2 | פרק: "Be True to You" |
| 2002 | אצל סטיבנס (אנ') | שרלין | פרק: "Short Story" |
| 2002–2006 | המופע של ברני מק (אנ') | דונה | 11 פרקים |
| 2003 | Soul Food | לורין | 2 פרקים |
| 2004 | 8 כללים פשוטים (אנ') | ילדה נחמדה | פרק: "Halloween" |
| 2008 | Girlfriends | קארין | פרק: "Stand and Deliver" |
| 2008 | CSI: מיאמי | רייצ'ל קלבאדו | פרק: "Power Trip" |
| 2009–2015 | Glee | סנטנה לופז (אנ') | תפקיד חוזר (עונות 1&6) תפקיד ראשי (עונות 5-2); 113 פרקים |
| 2015 | עוזרות בית נחושות | בלנקה אלוורז | 4 פרקים |
| 2016 | אבא אמריקאי | לולו פואנטז | דיבוב; פרק: "The Unincludeds" |
| 2018–2019 | סטפ אפ: הסדרה | קולט ג'ונס | תפקיד ראשי (עונות 2-1); 20 פרקים |
דיסקוגרפיה > סינגלים

2012: "Supermassive Black Hole" (בהשתתפות 2Cellos)
2013: "Sorry" (בהשתתפות ביג שון)
פרסים ומועמדויות

| שנה | ארגון | קטגוריה | עבודה מועמדת | תוצאה | מקור |
| --- | --- | --- | --- | --- | --- |
| 1992 | פרס האמן הצעיר | הופעה יוצאת דופן של שחקנית צעירה מתחת לגיל עשר | המשפחה המלכותית | מועמדות |  |
| 2010 | פרס גילדת שחקני המסך | הופעה יוצאת מן הכלל של אנסמבל בסדרה קומית | Glee (עם שחקני הסדרה) | זכייה |  |
| 2010 | פרס טי.וי לנד | קלאסיקות עתידיות | Glee (עם שחקני הסדרה) | זכייה |  |
| 2010 | פרסי Imagen | שחקנית המשנה הטובה ביותר - טלוויזיה | Glee | מועמדות |  |
| 2010 | פרסי בחירת הנוער | הלהקה הנבחרת | Glee (עם שחקני הסדרה) | מועמדות |  |
| 2011 | פרס גילדת שחקני המסך | הופעה יוצאת מן הכלל של אנסמבל בסדרה קומית | Glee (עם שחקני הסדרה) | מועמדות |  |
| 2011 | פרס גראמי | פרס גראמי לביצוע הפופ הווקאלי הטוב ביותר של צמד/להקה | "Don't Stop Believin'" (עם שחקני הסדרה Glee) | מועמדות |  |
| 2011 | פרסי בחירת הנוער | הלהקה הנבחרת | Glee (עם שחקני הסדרה) | מועמדות |  |
| 2011 | פרסי ה-ALMA | הזמרת הטובה ביותר | נאיה ריברה | זכייה |  |
| 2012 | פרס גילדת שחקני המסך | הופעה יוצאת מן הכלל של אנסמבל בסדרה קומית | Glee (עם שחקני הסדרה) | מועמדות |  |
| 2012 | פרסי ה-ALMA | הזמרת הטובה ביותר | נאיה ריברה | זכייה |  |
| 2012 | פרסי ה-ALMA | שחקנית טלוויזיה אהובה - קומדיה | Glee | זכייה |  |
| 2013 | פרס גילדת שחקני המסך | הופעה יוצאת מן הכלל של אנסמבל בסדרה קומית | Glee (עם שחקני הסדרה) | מועמדות |  |
| 2013 | פסטיבל הקולנוע גיפוני | פרס גיפוני | נאיה ריברה | זכייה |  |
| 2014 | פרסי בחירת הקהל | החברות האהובה ביותר בטלוויזיה | Glee (עם ליאה מישל) | זכייה |  |
| 2014 | פרסי בחירת הנוער | גונבת ההצגה הנבחרת | Glee | מועמדות |  |
תעשיית הבשר

המונח תעשיית הבשר מתייחס לתעשיית החקלאות מן החי לצורך ייצור, אריזה, שימור ושיווק של בשר.
חלק גדול מתעשיית הבשר מערב גידול מרוכז וצפוף של חיות במקומות מגודרים וסגורים, כגון רפתות, לולים ודירים. היבטים רבים בגידול בשר הפכו למתועשים, גם בגידול חיות המזוהות כמזון גורמה, כגון כבד אווז.
תהליך ייצור הבשר מעובד לרוב בשיטת אינטגרציה אנכית, שבו רוב שלבי הייצור מנוהלים על ידי חברה אחת.
יצרניות גלובליות בתעשיית הבשר

מבין יצרניות הבשר הגדולות בעולם:
טייסון פודס (אנ') - חברה אמריקנית, המעבדת והמשווקת הגדולה ביותר בעולם של בשר עופות, בקר וחזירים.
Shuanghui (אנ') - חברה סינית, יצרנית הבשר הגדולה ביותר בסין והיצרנית הגדולה ביותר בעולם של בשר חזיר.
JBS S.A (אנ') - חברה ברזילאית, יצרנית הבשר המעובד הגדולה ביותר בעולם (במכירות). החברה מייצרת בשר מעובד של עופות, בקר וחזירים.
Cargill Meat Solutions (אנ') - יצרנית בשר אמריקנית.
יצרניות גלובליות בתעשיית הבשר > ייצור בשר בעולם > בשר בקר

| מדינה | ייצור בשנה | אחוז מהייצור העולמי |
| --- | --- | --- |
| ארצות הברית | 10,861,000 | 18.58 |
| ברזיל | 9,425,000 | 16.13 |
| האיחוד האירופי | 7,540,000 | 12.90 |
| סין | 6,750,000 | 11.55 |
| הודו | 4,200,000 | 7.19 |
| ארגנטינה | 2,740,000 | 4.69 |
| אוסטרליה | 2,550,000 | 4.36 |
| מקסיקו | 1,845,000 | 3.16 |
| פקיסטן | 1,725,000 | 2.95 |
| רוסיה | 1,355,000 | 2.32 |
יצרניות גלובליות בתעשיית הבשר > ייצור בשר בעולם > בשר עוף

| מדינה | ייצור בשנה |
| --- | --- |
סין: 3,860,000,000
ארצות הברית: 1,970,000,000
אינדונזיה: 1,200,000,000
ברזיל: 1,100,000,000
הודו: 648,830,000
מקסיקו: 540,000,000
רוסיה: 340,000,000
יפן: 286,000,000
איראן: 286,000,000
טורקיה: 250,000,000
יצרניות גלובליות בתעשיית הבשר > ייצור בשר בעולם > בשר חזיר

| מדינה | ייצור בשנה |
| --- | --- |
סין: 49,000,000
ארצות הברית: 10,555,000
גרמניה: 5,474,000
ספרד: 3,466,000
ברזיל: 3,465,000
וייטנאם: 3,160,000
רוסיה: 2,559,000
צרפת: 2,180,000
קנדה: 1,998,000
פולין: 1,836,000
יצרניות גלובליות בתעשיית הבשר > צריכת הבשר בעולם

על פי דו"ח צריכת הבשר העולמית של האו"ם, ארצות הברית ממוקמת במקום הראשון בצריכת הבשר, שצורכת בממוצע 95.4 ק"ג לנפש בשנה, ואוסטרליה במקום השני, עם צריכה ממוצעת של 92.5 ק"ג לנפש בשנה. מדינות האיחוד האירופי ממוקמות במקום השמיני. בעוד צריכת הבשר הנמוכה באירופה מקושרת עם הרגלים תרבותיים, המדינות המתפתחות ממוקמות בתחתית הדירוג, שם מצבם הכלכלי של האזרחים הוא גורם עיקרי לצריכת הבשר הדלה. בתחתית הדירוג ממוקמות מדינות מתפתחות כמו אתיופיה, שצורכת בממוצע 4.4 ק"ג לנפש, בנגלדש שצורכת בממוצע 3.2 ק"ג לנפש והודו, שצורכת 2.9 ק"ג לנפש בממוצע. במדינות אלו, מצבם הסוציו-אקונומי הנמוך של האזרחים הוא גורם עיקרי לצריכת הבשר הדלה.
| שם המדינה | בשר בקר | בשר כבש | בשר עוף | בשר חזיר | סה"כ |
| --- | --- | --- | --- | --- | --- |
| ארצות הברית | 24.7 | 0.4 | 47.6 | 22.7 | 95.4 |
| אוסטרליה | 22.8 | 7.4 | 42 | 20.3 | 92.5 |
| ארגנטינה | 40.4 | 1.2 | 36.5 | 8.2 | 86.3 |
| ישראל | 20.2 | 1.8 | 57.7 | 1.6 | 81.3 |
| אורוגוואי | 46.4 | 5.7 | 13.6 | 14.3 | 80 |
| ברזיל | 24.2 | 0.4 | 39.4 | 11.2 | 75.2 |
| ניו זילנד | 14.5 | 4.4 | 37.8 | 18.1 | 74.8 |
| האיחוד האירופי (28 מדינות) | 10.8 | 1.8 | 22.7 | 33 | 68.3 |
| קנדה | 17.4 | 0.8 | 34.2 | 15.7 | 68.1 |
| צ'ילה | 15 | 0.4 | 30.9 | 17.5 | 63.8 |
תעשיית הבשר בישראל

ישראל ממוקמת רביעית בעולם בצריכת הבשר לנפש. הדירוג הגבוהה נובע בין היתר מהצריכה הממוצעת של בשר העוף (57.7 ק"ג), שבה היא במקום ראשון בעולם. בנוסף, צריכת בשר בישראל עלתה בכ-50% בין השנים 2015-1993.
בשר העוף, שכאמור הוא הנתח העיקרי של אספקת הבשר בישראל, מבוסס על גידול וייצור מקומיים. אולם ייצור זה נשען על מרכיבי הזנה (גרעינים וחומרי הזנה נוספים), שרובם המוחלט מיובא ממקורות שונים.
בשר הבקר הנצרך בישראל מחולק לבשר טרי ובשר קפוא. הבשר הקפוא מהווה כ-65% מהצריכה והוא מיובא בעיקר מדרום אמריקה. הבשר הטרי מחולק לעגלים שמיובאים במשלוחים חיים ומפוטמים בישראל - כ-47% מהבשר הטרי, עגלים ופרות מרפתות החלב - כ-40%, ועגלים מעדרי בקר - כ-13%.
שטח הקרקע הנחוץ לאספקת הבשר בישראל גבוה בכ–200% מהיקף הקרקע החקלאית הזמינה בישראל. שטחי קרקע אלה פזורים ברחבי העולם, ומשמשים לרעיית בקר או לגידול גרעינים להזנת בעלי חיים.
ביקורת על תעשיית הבשר

ביקורת נמתחת על תעשיית הבשר מכמה הבטים:
השלכות סביבתיות חמורות - תעשיית הבשר תורמת להתחממות העולמית, זיהום האוויר, זיהום המים, מחסור במים, ולהקטנת המגוון הביולוגי. כדי לייצר מוצרים מן החי בכמות שעונה על הביקוש, יש צורך להאכיל ולהשקות כמות אדירה של בעלי חיים. אחוזים גדולים משטח כדור הארץ משמשים היום להאכלת בעלי חיים באמצעות שדות לגידול מזון לחיות. משאבי קרקע ומים רבים מנוצלים באופן אינטנסיבי לגידול מזון החיות, והמחיר הסביבתי שאנו משלמים גבוה במיוחד: חיסול של בתי גידול טבעיים (יערות האמזונס הם רק דוגמה אחת לכך), הכחדה מואצת של מינים ופגיעה במגוון הביולוגי. מחיר סביבתי נוסף שגורמת תעשיית המזון מן החי הוא פליטת גזי חממה כמו מתאן ופחמן דו-חמצני. לפי הערכות, תעשייה זו אחראית ל-20% מפליטת גזי החממה בעולם – יותר מכל הפליטות שמקורן בתחבורה. פרט להשפעה הישירה של פליטת גזי חממה, גם בירוא היערות – שאחוז גבוה ממנו נועד להכשיר שטחי מרעה או לגדל מספוא – מביא לשחרור נוסף של גזי חממה ממאגרי פחמן שאגורים בקרקע ובצומח.עגלים אוסטרלים מכוסים הפרשות יבשות שהגיעו במשלוח לנמל אילת. מההסגר יובלו לרפתות פיטום ולאחר מכן לבתי מטבחיים.
רווחת בעלי החיים -
סבל שנגרם לבעלי החיים בשל הפרקטיקות המכאיבות של התעשייה ותנאי החיים, כליאה, חוסר גירויים ושלילת האינסטינקטים הבסיסיים.
בעיות בריאותיות שנגרמות לבעלי החיים בשל ברירה מלאכותית שנעשית לצורך גדילה מהירה וייצור בשר, ביצים וחלב בכמויות הולכות וגדלות, ותנאי החיים בצפיפות קיצונית וזוהמה.
הרג בעלי החיים. לדוגמה: תוחלת החיים הפוטנציאלית של תרנגול היא 15 שנים, בעוד שבתעשיית הבשר היא שישה שבועות בלבד, פרות ועגלים יכולים לחיות עד גיל 20, בתעשיית הבשר עגלים נשחטים בגיל שנה, ופרות חולבות נשחטות לבשר לרוב בסביבות גיל חמש.
משלוחים חיים - משלוחים של בעלי חיים ממדינה למדינה למטרת פיטום ושחיטה, כחלק מתעשיית הבשר. המשלוחים החיים נתונים לביקורת בעולם בשל הסבל הרב של בעלי החיים במסעות אלה. בנוסף למסעות היבשתיים הארוכים בדרך אל הנמלים ומהם, בעלי החיים סובלים מצפיפות רבה, מחלת ים, זוהמה, חום קיצוני, רעב וחלקם אף מתים בדרך.
פעילויות נגד תעשיית הבשר

עמותות רבות בארץ ובעולם פועלות כדי להעלות את המודעות ולגרום להפחתה בצריכת מוצרים מן החי. עמותות אלו מארגנות הפגנות, עושות פרסומות, עורכות הרצאות וכנסים, לוקחות חלק פעיל בהחלטות ארגונים עולמיים וממשלתיים, כגון ארגון הבריאות העולמי ועוד.
פעילויות נגד תעשיית הבשר > עמותות עולמיות

PETA - ארגון צער בעלי חיים הגדול בעולם שנוסד ב-1980, הארגון מחזיק מקלטים לבעלי חיים ומקדם טבעונות בעזרת תחקירי סתר וקמפיינים ברשתות התקשורת.
Mercy for Animals (אנ') - ארגון עולמי ללא מטרות רווח שמבצע תחקירי סתר בתעשייה ומוקדש למניעת אכזריות לחיות משק וקידום בחירות מזון מוסריות, נוסד בשנת 1999.
Compassion Over Killing (אנ') - ארגון ללא מטרות רווח שנוסד בשנת 1995. הארגון מתמקד בארגון קמפיינים נגד המשק המתועש ומקדם צמחונות.
החזית לשחרור בעלי חיים (בינלאומי) - ארגון בינלאומי אידאולוגי פרו-טבעוני התומך בזכויות בעלי חיים ובפעולה ישירה לשחרור בעלי חיים מתעשיות הבשר, הביצים ומוצרי החלב, תעשיית הפרווה, מעבדות המחקר העושות ניסויים בבעלי חיים ותעשיות אחרות הכרוכות, באכזריות כלפי בעלי חיים.
פעילויות נגד תעשיית הבשר > עמותות ישראליות

Vegan Friendly - העמותה למען עתיד טבעוני. פועלת לקידום טבעונות וזכויות בעלי חיים.
אנימלס - עמותה ישראלית לזכויות בעלי חיים, הנאבקת נגד פגיעה בבעלי חיים במסגרות תעשייתיות, כגון תעשיית המזון מן החי, תעשיית הלבוש, תעשיית הבידור, וניסויים בבעלי חיים.
תנו לחיות לחיות - עמותה ותיקה שמנהלת מקלטים לחיות מחמד, ומקדמת טבעונות על ידי תחקירי סתר וקמפיינים תקשורתיים.
שחרור מוחלט - תנועה ישראלית למען בעלי חיים. חזון התנועה הוא שחרור בעלי החיים מהתעשיות שמנצלות והורגות אותם, ובראש ובראשונה שחרור בעלי החיים מתעשיית המזון מהחי על ידי קידום טבעונות. התנועה נוסדה על ידי טל גלבוע, שהתפרסמה בזכות זכייתה בתוכנית האח הגדול.
קירות שקופים - עמותה ישראלית רשומה למען בעלי חיים. עוסקת בתיעוד משקים ובהסברה.
ראו גם

תעשיית הביצים
בשר מתורבת
ההשפעות הסביבתיות של תעשית המזון מהחי
הערות שוליים

↑  עובדות על פיטום אווזים, באתר אנימלס
↑  Heinrich Böll et all, A SPECIES-POOR PLANET, MEAT ATLAS: Facts and fi gures about the animals we eat 2014, עמ' 25-24
↑  "World Beef Production: Ranking Of Countries".
↑  Top 10 Chicken Meat Producing Countries, www.mapsofworld.com
↑  Top 10 Pork Producing Countries, www.mapsofworld.com
1 2 3 4  Agricultural output - Meat consumption - OECD Data, theOECD
1 2  שירה דיקלר, מידד קיסינגר, בין המקומי לעולמי - חשבונאות סביבתית של מערכת אספקת הבשר הישראלית, אקולוגיה וסביבה 6(4), 2015, עמ' 301-294
↑  הלשכה המרכזית לסטטיסטיקה, פעולות ופרסומים סטטיסטיים חדשים בישראל, חוברת מס' 158, אפריל 2014
↑  "המחיר האמיתי של הבשר | זווית". זווית. 2015-06-02. נבדק ב-2017-01-14.
↑  "17 Chicken Facts the Industry Doesn't Want You to Know". Free From Harm (באנגלית אמריקאית). נבדק ב-2017-01-17.
↑  "סיוט ימי". ynet. נבדק ב-2017-01-14.
↑  השבוע: העולם מזדהה עם סבלן של חיות המשק, באתר ynet, 8 באוקטובר 2006
| --- | --- |
בקרת זהויות :  NLI: 987007558265205171  BNE: XX531882  GND: 4129884-6  NKC: ph122656 
מפת שבע מגדלות הבשר הגדולות בעולם
חוות גידול חזירים
צריכת הבשר הממוצעת בישראל עלתה בכ-50% בין השנים 2015-1993.
יו רוס, ברון סטרת'נירן הראשון

| --- | --- |

 לידה:  6 באפריל 1801 ברלין, גרמניה
 פטירה:  16 באוקטובר 1885 (בגיל 84) פריז, צרפת 
 מדינה:  הממלכה המאוחדת של בריטניה הגדולה ואירלנד 
 השכלה:  קולג' סנט ג'ון 
 השתייכות:  הממלכה המאוחדת הממלכה המאוחדת
 תקופת הפעילות:  1820–1885 (כ־65 שנים)
 דרגה:   פילדמרשל
 תפקידים בשירות
 המפקד העליון בהודו המפקד העליון באירלנד
 פעולות ומבצעים
 מלחמת קרים  המרד ההודי הגדול
 עיטורים
  GCB   GCSI  מסדר ג'ון הקדוש   לגיון הכבוד
 
יו הנרי רוס, ברון סטנת'נירן הראשון (באנגלית: Hugh Henry Rose, 1st Baron Strathnairn‏; 6 באפריל 1801 - 16 באוקטובר 1885) היה פילדמרשל, אשר שירת בצבא הבריטי במהלך המאה ה-19. בין היתר שירת רוס במלחמת קרים ומוכר במיוחד עבור פיקודו על הכוח הבריטי במהלך המערכה במרכז הודו במרד ההודי הגדול. בהמשך שירותו בצבא, היה רוס למפקד העליון על צבא הודו הבריטית והכוחות הבריטים באירלנד.
קריירה צבאית

רוס נולד וגדל בברלין שם נשא אביו במשרה דיפלומטית. לאחר שעבר הכשרה באקדמיה צבאית, התגייס רוס ביוני 1820 לרגימנט סאטרלנד היילנדרס ה-93 בדרגת קצונה ראשונה (אנסיין). במהלך השנים התקדם מהר ועבר מספר יחידות כך שבשנת 1826 קיבל את דרגת המייג'ור והיה למייג'ור רגימנטלי של רגימנט ההיילדס ה-92 בשנת 1829. ברוב שנותיו הראשונות בצבא הבריטי, שירת רוס באירלנד ולאחר מכן הועבר לגיברלטר בשנת 1833 ולמלטה בשנת 1836.
קריירה צבאית > המזרח התיכון

בשנת 1839 הועלה רוס לדרגת לוטננט קולונל ונבחר לצד קצינים נוספים לעזור לצבא הטורקי יחד עם הצי המלכותי הבריטי במערכה בסוריה. לאחר תקופה קצרה בתור שליח דיפלומטי בחצרו של אבראהים פאשא, שירת רוס כיועץ של עומאר פאשה בראש הצבא הטורקי, במהלך הפלישה לחופי יפו. על שירותו במהלך מלחמת סוריה, הוענק לרוס מסדר התהילה, מדליית המלחמה וחרב של כבוד, בנוסף הוענק לו ממלך פרוסיה מסדר יוהאן הקדוש. לאחר מכן קודם רוס לפיקוד הכוח הבריטי בסוריה, תפקיד בו שירת בהצטיינות במשך שבע שנים כשהוא תורם לשמירת היציבות באזור לבנון. על שרותו הצבאי והדיפלומטי הוענק לרוס דרגת "עמית" במסדר האמבט בנוסף להכרה ושבחים מצד הפרלמנט הבריטי.
קריירה צבאית > מלחמת קרים והודו

במהלך מלחמת קרים (1856 - 1858) שירת בהצטיינות במספר תפקידי מטה, הוא השתתף בקרבות העיקריים של המלחמה ואף נפצע במהלכה. לאחר המלחמה זכה רוס להערכה רבה מהממונים עליו, הוא עוטר בלגיון הכבוד הצרפתי, מדליית קרים (עם שלושה אבזמים) והוענקה לו דרגת "קצין מפקד" במסדר האמבט.
בספטמבר 1857 הגיע רוס להודו וקיבל פיקוד על 'דיוויזיית פּוֹנה' כחלק מהכוח הבריטי אשר נלחם כנגד המורדים במרד ההודי. בין ינואר ליוני 1858 פיקד רוס על 'כוח מרכז הודו' וניהל את המערכה במרכז הודו. במהלך מספר חודשים ניהל רוס מערכה מהירה ומוצלחת כנגד כיסי התנגדות וכוחות מורדים ברחבי מרכז הודו, לבסוף אחרי שחרור הערים הנצורות ומספר קרבות, הצליח הכוח האנגלו-הודי בפיקודו של רוס להביס את רני לאקשמיבאי וטאטיה טופא והכוחות המורדים תחת פיקודם.
קריירה צבאית > שנים אחרונות

לאחר סיום המרד ההודי הגדול, בפברואר 1860 קיבל רוס את תפקיד המפקד העליון של ארמיית בנגל. ביוני אותה השנה עם סיום תפקידו של קולין קמבל, מונה רוס למפקד העליון של צבא הודו הבריטית, תפקיד אותו מילא במהלך התקופה הסוערת שלאחר המרד כאשר נדרשו רפורמות ושינויים רבים כדי להחזיר את היציבות לצבא בהודו. על תרומתו לייצוב צבא הודו, הוענק לרוס דרגת "אביר מפקד גדול" במסדר כוכב הודו בשנת 1866, בשנה זו הוענקה לו גם הברונות סטרת'נירן (אזור במרכז הודו).
בין השנים 1865–1870 שירת רוס בתור מפקד הכוחות הבריטים באירלנד. בשנת 1867 הועלה לדרגת גנרל, שנתיים לאחר מכן קיבל את תפקיד הקולונל של משמר הסוסים המלכותי ובשנת 1877 הועלה לדרגת פילדמרשל. בשנות חייו האחרונות חי רוס בלונדון, הוא נפטר ב-16 באוקטובר 1885 בגיל 84, בפריז. מכיוון שלא היו לו ילדים, תואר הברונות שלו הופסק עם מותו.
המחלקה ללימודי ארץ ישראל וארכאולוגיה באוניברסיטת בר-אילן

| --- | --- |

אין תמונה חופשית
 מכון מחקר
 תקופת הפעילות:  תשל"ד–הווה
 קמפוס:  רמת גן
 בעלי תפקידים
 יו"ר:  פרופ' קובי כהן-הטב
 מיקום
 מיקום:  אוניברסיטת בר-אילן
 מדינה:  ישראל ישראל
 קואורדינטות:  32°04′09″N 34°50′37″E﻿ / ﻿32.069166666667°N 34.843611111111°E﻿ / 32.069166666667; 34.843611111111
 http://lisa.biu.ac.il/
 he
 
המחלקה ללימודי ארץ ישראל וארכאולוגיה באוניברסיטת בר-אילן ע"ש מרטין (זוס) היא מחלקה בפקולטה למדעי היהדות באוניברסיטת בר-אילן. במחלקה כ-27 חברי סגל ומאות סטודנטים לתואר ראשון ותארים מתקדמים. במסגרת המחלקה פועל מכון לארכאולוגיה המבצע חפירות וסקרים ברחבי הארץ, ומספר מכוני מחקר נוספים. המחלקה מקיימת לימודים מלאים לתואר ראשון (B.A), שני (M.A) ושלישי (PhD).